
			Hola! Soc en Nelson Kane, àlies

			Durant els primers nou anys de la meva vida, vaig ser un nen força mitjanet. En realitat, potser era una mica PRINGAT.

			[image: ]

				
			
			Aleshores, el dia que vaig fer deu anys, es va produir una mena de miracle. Em vaig convertir en el

			Tot i que continuo sent un pringat…

			[image: ]

			Vaig heretar els poders ninja del meu pare, que va desaparèixer misteriosament quan jo era petit.

			Durant anys, ningú va saber què li havia passat. Però per fi n’he tret l’aigua clara.

			I tot plegat té a veure amb el Dr. Kane.

						[image: ]


				
			
			Resulta que l’Andrew Kane és el germà bessó del meu pare. El dia que el pare i l’Andrew van fer deu anys, el pare es va llevar amb les habilitats d’un ninja…, però l’Andrew no.

			Això el va treure de polleguera.

			[image: ]

			Per sort per a ell, l’àvia és una inventora de luxe. Per compensar la manca d’habilitats ninja de l’Andrew, li va ensenyar tot el que sabia sobre l’art d’inventar.

			Però l’Andrew va pispar els invents de l’àvia i es va convertir en el geni malvat conegut com a Dr. Kane!

			[image: ]

				
			
			El Dr. Kane sempre està intentant fer fugir tothom de Duck Creek, la nostra petita ciutat.

			Ha deixat anar ARANYES       	 joguines malvades i fins i tot un T-Rex!

			[image: ]

				
			
			Però el Dr. Kane no actua en solitari. Té un esquirol per company, l’Einstein, i un ajudant, conegut com [image: ]

			[image: ]

				
			
			L’Ultraninja és, de fet, el meu PARE. Em penso que el Dr. Kane el va segrestar i li controla el cervell amb poders hipnòtics. Un dia, alliberaré el pare del control mental i el duré a casa.

			[image: ]

				
			
			Casa meva és un dipòsit de ferralla de Duck Creek. Hi visc amb la mare, l’àvia, la nostra nova gossa, la Tallarina, i el meu cosí Kenny, a qui els ulls sempre se li’n van darrere la MANDUCA!

			Quan em transformo en el Ninja Kid, en Kenny es converteix en el col·lega h. Diu que la «H» vol dir hiperguapo!

			Però de vegades penso que el que vol dir és HALAR!

			El Ninja Kid i el Col·lega H no actuem sols, tampoc. Rebem la INESTIMABLE ajuda de les nostres amigues, la Sarah i la Tiffany.

			La Sarah i la Tiffany no saben que el Ninja Kid i el Col·lega H en realitat som jo i en Kenny!

			[image: ]

			El Col·lega H i jo també rebem ajuda [image: ] de l’àvia i els seus invents increïbles.

			Estem convençuts que és la millor inventora que hi ha hagut mai!

			Tot i que, de vegades, els seus invents triguen una miqueta a funcionar com cal.

			Com el ganivet torradora, que és fantàstic quan rutlla…

			... però un desastre quan no ho fa!

			O l’adob MegaPOTENT de l’àvia, que fa que les verdures es facin grans extra de pressa. El problema és que no paren mai de

			[image: ]

			Un altre dels invents de l'àvia va ser la casa portatil, una casa amb cames! L’únic inconvenient és que, de vegades, toca el dos quan menys t’ho esperes.

			L’àvia no ens vol dir res del NOU invent en què està treballant.

			[image: ]

				
			
			Diu que és un secret que compartirà amb nosaltres quan estigui cent per cent segura que funciona.

			En Kenny i jo ens hem passat tota la tarda imaginant quina invenció podria ser.

			[image: ]

		
			Suposo que no ens queda més remei que esperar per esbrinar-ho!

			dos

			En general, he de dir que a en Kenny i a mi ens ENCANTEN els festivals.

			[image: ]

			Però només de pensar en el FESTIVAL DE [image: ] que teníem imminentment ja ens rodava una mica el cap.

	Cap dels dos ho portem a la sang, això de fer piscines. A veure, si els humans estiguéssim fets per nedar, naixeríem amb aletes, oi?

	Com puc descriure el nostre estil de natació? Mmm. Has vist mai un gat que cau dins d’una banyera?

			Aquesta és la fila que fem en Kenny i jo quan som a la piscina!

			Però aquest any en Kenny i jo estàvem decidits a no quedar últims. De fet, ens havíem ficat entre cella i cella guanyar! I no només el festival de la nostra escola, no. També la Final Regional!

			De vegades cal picar ALT!

	La raó per la qual teníem unes ganes boges de quedar campions era perquè el premi era una flipada. Els quatre finalistes a la Final Regional s’endurien entrades DE FRANC a l’Aquàrium Oceà per a tota la classe!

	Tots els aquàriums són la canya, però l’Aquàrium Oceà és la canya al quadrat. És com el millor ZOO D’AIGUA SALADA del món!

			Tenen els peixos més exòtics en els aquaris més grossos.

	També hi ha pingüins, foques i dofins que saben fer acrobàcies. I una atracció nova de trinca…

			[image: ]

			Aquest bitxo és ENORME! De la mida d'un microbús, amb vuit potes llaaargues que fan posar els pèls de punta. És una

			
		[image: ]

			
	En Kenny i jo fa setmanes que donem la tabarra a la mare i l’àvia perquè ens deixin veure la calamar gegant.

			La mare diu que li encantaria dur-nos-hi, però que no s’ho pot permetre perquè l’Aquàrium Oceà és supercar.

	En Charles Brock és l’únic marrec de la nostra escola que ha estat a l’aquàrium. En Charles és el fill de l’alcalde de Duck Creek i sempre fa bombo de les coses xulíssimes que ha fet. En Charles ha estat a tot arreu!

	Si mai un infant aconsegueix anar a la lluna, sé qui serà…

	En Kenny i jo solem alegrar-nos pels nostres amics quan fan coses guais. Però és difícil alegrar-se per en Charles, quan és un abusananos d’aquesta estofa.

	En Charles també és un nadador brillant. Solca l’aigua com si fos un cocodril amb un reactor!

			[image: ]

			Hauríem d’entrenar-nos, entrenar-nos i continuar entrenant-nos per desbancar en Charles del podi!

	La vigília del festival, en Kenny i jo vam anar a la piscina del barri per preparar-nos. La Sarah i la Tiffany també hi eren.

			No sé per què la Sarah i la Tiffany van pensar que necessitaven practicar. Totes dues neden com si fossin dofins!

	També hi havia en Billy Bob i en Charles. En Billy Bob no és un nadador excepcional, però les grenyes li fan de quilla alada i això li confereix [image: ]
.
	[image: ]

				
			
	Fins i tot quan només s’entrena, en Charles és un MAL esportista. Llançava esquitxades a la boca d’altres nadadors quan estaven a punt d’agafar una glopada d’aire.

			[image: ]

			En Kenny i jo ens vam mantenir ben allunyats d’en Charles. No volíem que ens impedís assolir la meta que ens havíem fixat de fer deu piscines cada un.

			Tot i això, encara que en Charles no ens fes la guitza, vam passar penes i treballs per completar una sola piscina!

	Malgrat que la nostra tècnica no estava malament, en Kenny i jo érem molt patates a l’hora de respirar mentre nedàvem. Tots dos havíem d’agafar aire després de cada braçada, la qual cosa ens alentia de mala manera.

			[image: ]

			Quan en Kenny i jo per fi vam arribar al final de la nostra primera i última piscina, vam sortir de l’aigua esgotats i decebuts.

			No teníem ni la més remota possibilitat d’arribar a la Final Regional. Per aixecar-nos l’ànim, en Kenny va comprar una bossa de llaminadures variades.

			Una bossa XXL de llaminadures variades!

	Quan vam arribar a casa, l’àvia ens va cridar.

			—Nanos, veniu aquí! Afanyeu-vos.

	L’àvia tenia un gran somriure al rostre i això només podia significar una cosa… Havia enllestit l’invent nou!

			—Què és, àvia? —vaig preguntar, encuriosit, mentre entràvem al seu taller.

			—Digue’m, sisplau, que té a veure amb halar —va dir en Kenny—. M’estic morint de gana!

			En Kenny sempre s’està morint de gana.

	—El meu nou invent no t’omplirà la panxa —va respondre l’àvia—, però SÍ que t’omplirà fins dalt de confiança!

			—Vols dir que em faràs encara més guapo? —va preguntar en Kenny amb un somriure d’orella a orella.

	—No ben bé, Kenny. Tal com ets estàs la mar de bé —va contestar.

			—Vinga, doncs, de què es tracta, àvia? —vaig voler saber.

			—Parell, sé que donaríeu el que fos per fer un bon paper al festival de natació —va dir l’àvia.

			—Volem guanyar! —va exclamar en Kenny.

			—El problema —vaig afegir— és que hem de parar de nedar cada vegada que volem agafar aire.

			—És per això que he creat un collaret que us permet respirar sota l’aigua! —va anunciar l’àvia.

			[image: ]

			—És una idea brillant! —vaig exclamar.

			—Els podem provar ara mateix? —va preguntar en Kenny.

			—I tant —va respondre l’àvia, guiant-nos cap a l’exterior del taller—. Poseu-vos el banyador i podreu capbussar-vos a la nostra piscina IMMENSA.

			—Aaa… —vaig balbucejar—. Nosaltres no tenim cap piscina immensa. No tenim cap piscina A SEQUES!

			—Ara sí! —va respondre l’àvia.

			Va ajustar el seu convertidor de grandàries a GEGANT i el va apuntar a una vella llauna de sardines que hi havia al dipòsit de ferralla i que estava a vessar d’aigua de pluja.

			ZAS! En qüestió de segons, la llauna es va expandir fins que va ser de la mida d’una piscina IMMENSA.

			
	[image: ]

			
	—Però QUE FORT, àvia, sembla mentida —vaig dir.

			—Espera a provar els collarets! —va contestar, emocionada, tot oferint-nos-en un a cada un.

			[image: ]

				
			
	En Kenny i jo ens vam posar els collarets, ens vam tirar a la piscina i vam començar a nedar. Com que no havíem de treure el cap per respirar, avançàvem MOLT més de pressa que de costum.

			[image: ]

			Podria haver nedat durant dies i dies. Era al·lucinant!

			Aquesta vegada, quan vam grimpar fora de la piscina, traspuàvem emoció!

			—És ni més ni menys el que necessitem per al campionat de natació! —vaig dir.

			—Ja em podeu dir [image: ] —va fer en Kenny—. És el millor invent de tots els temps! Gràcies, àvia!

			—Encantada d’ajudar els meus dos nanos preferits —va dir l’àvia amb orgull.

			Aquell vespre, en Kenny es va cruspir TRES plats fins dalt de pasta.

			—No us preocupeu, gent, estic entrenant. Es diu càrrega de carbohidrats! —va dir.

			Tanmateix, jo no podia parar de pensar en els collarets i el festival de natació. Fet i fet, potser en Kenny i jo ens qualificaríem per a la Final Regional!

